open-index/open-wikipedia-markdown huggingface dataset:
Hüdrograafia

**Hüdrograafia** (kreeka keeles *hydōr* 'vesi' + *graphō* 'kirjutan') on hüdroloogia haru, mis uurib ja kirjeldab veekogusid (jõgesid, järvi, veehoidlaid, ookeane jne.) ning nende osi.

Teise definitsiooni kohaselt on **hüdrograafia** merenduse haru, mis selgitab ja kavandab merede ning suurte siseveekogude laevasõiduteid ja -tingimusi, tagades ohutu laevaliikluse.

Hüdrograafia arenes välja kaartide koostamisest ohutu laevasõidu jaoks. See on hüdrograafia olulisim rakendus tänapäevalgi. Hüdrograafia alla kuulub kõigi mere- ja jõelaevasõitu soodustavate ja takistavate asjaolude väljaselgitamine ja kaardistamine. Hüdrograafilistele kaartidele kantakse laevavrakid, rifid, kaldaehitised, näiteks kaid, majakad ja nende tuled, meremärgid ja poid ning ranniku iseloomulikud tunnused. Hüdrograafia uurib ka tõusu ja mõõna ning veeseisu veekogudes eri aastaaegadel. Kuid hüdrograafia ei uuri vee koostist ega kvaliteeti, ka mitte kalastikku – need jäävad hüdroloogia teistele harudele.

Ajalooliselt tegelesid hüdrograafiaga peamiselt riikide laevastikud. Koostatud kaarte peeti enamjaolt riiklikeks või sõjasaladusteks ning püüti vältida nende sattumist välisriikidesse, et see neid kaarte võimaliku sõja korral kasutada ei saaks.

Tänapäeval on enamikus riikides spetsialiseerunud hüdrograafiaamet. Eri riikide hüdrograafiaameteid ühendab ja nende tegevust kooskõlastab Rahvusvaheline Hüdrograafiaorganisatsioon. Euroopast kuuluvad sellesse organisatsiooni 2009. aasta seisuga kõik mereriigid peale Bulgaaria ja Leedu.

Hüdrograafia on tihedalt seotud mitme teadusharuga, nagu geodeesia, topograafia, geoloogia, bioloogia, matemaatika jt.

## Viited
Eiv Eloon

**Eiv Eloon** (kodanikunimi **Lea Soo**; sündinud 27. novembril 1945 Tartu) on Eesti ulmekirjanik. 

Tema ema oli kauplusejuhataja ja isa sõjalise kasvatuse õpetaja.

Õppis Tartu 7. keskkoolis, hiljem Tartu Riiklikus Ülikoolis – aastail 1964–1965 arstiteaduskonnas ning aastail 1966–1972 bioloogia-geograafiateaduskonna bioloogiaosakonnas.

Ülikooliõpingute vahel, 1965. aastal töötas ta Irkutski oblastis vaigutajana. Hiljem on ta pidanud Tartus laborandi, raamatukoguhoidja, valvuri ja sekretär-masinakirjutaja ametit.

Ulmes debüteeris 1981. aastal, mil avaldas Eiv Elooni nime all romaani «Kaksikliik», mis pälvis palju tähelepanu (sai nii positiivset kui ka negatiivset kriitikat) ning mis tunnistati parimaks sel aastal ilmunud Tartu kirjaniku raamatuks.

Eiv Eloon on üks esimesi eesti ulmekirjanikke, kes on käsitlenud soo- ja sugulise identiteedi küsimusi.

## Raamatud
* "Kaksikliik" (1981)
* "Kaksikliik 2" (1988)

## Välislingid

*
Anne (Taani printsess)

**Anne**, **Taani printsess** (Anne Ferelith Fenella; sünninimi Anne Bowes-Lyon) (4. detsember 1917 – 26. september 1980) oli Elizabeth II nõbu ja fotograaf Patrick Ansoni (Lichfieldi hertsogi) ema.

## Vanemad
Anne'i isa oli John Herbert Bowes-Lyon (Elizabeth Bowes-Lyoni vend) ja ema Fenella (Clintoni paruni tütar).

## Esimene abielu
28. aprillil 1938 abiellus Anne Thomas Ansoniga, Lichfeldi 4. hertsogi pojaga, ning Anne sai vikontessi tiitli. 

Lapsed: 

* (Thomas) Patrick John Anson (25. aprill 1939 – 11. november 2006)
* Elizabeth Georgiana Anson (sünd. 7. juulil 1941)

Abielu lahutati 1948. aastal.

## Abielu Taani printsiga
16. septembril 1950 abiellus Anne Clamise lossis Taani printsi George Valdemariga (Christian IX ja Oskar II pojapoeg). Anne sai tiitliks Taani printsess.

## Surm
Anne suri 1980. aastal Londonis infarkti, olles 62-aastane.
Kindlustusmatemaatika

**Kindlustusmatemaatika** on distsipliin, mis rakendab matemaatika ja statistika meetodeid rahanduses ja kindlustuses, eelkõige riskide hindamiseks.

Kindlustusmatemaatika asjatundja on aktuaar.

Distsipliini rajajaks peetakse Suurbritannia kindlustusseltsi Equitable Life Assurance Society aktuaari William Morganit.
Cecilia Bowes-Lyon, Strathmore ja Kinghorne'i krahvinna

**Cecilia Nina Cavendish-Bentinck**, hiljem **Strathmore'i ja Kinghorne'i krahvinna** (11. september 1862 – 23. juuni 1938) oli Elizabeth Bowes-Lyoni ema ning Elizabeth II emapoolne vanaema ja ristiema.

## Elukäik
Cecilia sündis Londonis Charles Cavendish-Bentincki ja Caroline Cavendish-Bentincki perekonnas. 

16. juulil 1881 abiellus Cecilia Claude Bowes-Lyoniga ning nad said kümme last. 1904. aastal sai Claude'ist Strathmore'i ja Kinghorne'i krahv ning Ceciliast krahvinna.

I maailmasõja ajal oli nende kodus, Clamise lossis Šotimaal, hospidal, kus ka Cecilia agaralt tegutses kuni vähki haigestumiseni. 1921. aasta oktoobris opereeriti Cecilialt emakas ja 1922. aasta maiks oli ta nii palju paranenud, et suutis järgmise aasta veebruaris osaleda oma noorima tütre Elizabethi ja prints Alberti kihlusel. 

Cecilia oli sügavalt usklik, kiindunud aiandusse ja tikkimisse ning eelistas vaikset pereelu. Kui Edward VIII troonist loobumise kriisi ajal Ceciliat pildistati, olevat ta öelnud: "Minu peale ei tohiks fotot raisata."

1938. aasta aprillis, oma tütretütre Anne Bowes-Lyoni pulmade ajal tabas Ceciliat infarkt ning ta suri 8 nädalat hiljem Cumberland Mansionis, Bryanston Streetil Londonis. Surres oli ta 75aastane.

27. juunil 1938 maeti ta Clamise lossi.
Wynton Marsalis

**Wynton Learson Marsalis** (sündinud 18. oktoobril 1961 New Orleansis Louisiana osariigis) on USA džässtrompetist ja -helilooja. Ta on üks modernse džässmuusika eestvedajaid, kuid tuntud ka klassikalist muusikat esitava trompetistina.

## Kuulsamad albumid

*"Wynton Marsalis" (1981)
*"Black Codes (From the Underground)" (1985)
*"Carnaval" (1987)
*"Citi Movement" (1992)
*"Live at the House of Tribes" (2005)
*"From the Plantation to the Penitentiary" (2007)

## Tunnustus
*2005 – National Medal of Arts

## Välislingid
* Wynton Marsalise koduleht
Heli tulendnimetus

**Heli tulendnimetus** ehk heli põhinimetuse teisendus on diatoonilise heli kõrgusteisendus.

Tulendnimetused silpnimetustel:
*helide pooletoonilise kõrgenduse korral lisatakse põhinimetusele diees ja tervetoonilise kõrgenduse korral dubldiees
*helide pooletoonilise madalduse korral lisatakse põhinimetusele bemoll ja tervetoonilise madalduse korral dublbemoll

Tulendnimetused tähtnimetustel:
*helide pooletoonilise kõrgenduse korral lisatakse põhinimetusele "-is" ja tervetoonilise kõrgenduse korral "-isis"
*helide pooletoonilise madalduse korral lisatakse "-es" (kui põhinimetuseks on kaashäälik) või "s" (kui põhinimetuseks on täishäälik ja tervetoonilise madalduse korral vastavalt "-eses" või "-ses"

Noodikirjas tähistavad helide kõrgusteisendusi alteratsioonimärgid.
Henry IV

**Henry IV** (*Henry Bolingbroke*; 3. aprill 1367 – 20. märts 1413) oli Inglismaa kuningas aastatel 1399–1413.

Henry oli Edward III poja Genti Johni poeg ning esimene Lancasteri dünastia valitseja.

Henry IV esimene abikaasa oli Northamptoni krahvinna Mary de Bohun, kes suri enne oma abikaasa troonile tõusmist, ja teine abikaasa Navarra Joanna.
Sonants

**Sonants** on konsooni moodustavate helide kõlasobivus. Pingevaba ja rahulikuna, "heakõlalisena" tunduv kooskõla on konsonants, pingestatu ja rahutuna, "teravakõlalisena" tunduv kooskõla on dissonants.
Diatooniline intervall

**Diatooniline intervall** ehk **alusintervall** on defineeritav mõnediatoonilise helirea kaudu. Diatoonilised on kõik järgmised intervallid ja nende ühendid:
*väike sekund (pooltoon)
*suur sekund (tervetoon)
*väike terts (tervetoon + pooltoon)
*suur terts (tervetoon + tervetoon)
*puhas kvart (tervetoon + tervetoon + pooltoon)
*puhas kvint (tervetoon + täistoon + pooltoon + tervetoon)
*väike sekst (pooltoon + tervetoon + tervetoon + tervetoon + pooltoon)
*suur sekst (tervetoon + tervetoon + pooltoon + tervetoon + tervetoon)
*väike septim (tervetoon + pooltoon + tervetoon + tervetoon + tervetoon + pooltoon)
*suur septim (tervetoon + tervetoon + pooltoon + tervetoon + tervetoon + tervetoon)
*oktav. 

Tritooni on diatoonika seisukohalt traditsiooniliselt defineeritud kui puhta intervalli alteratsiooni ehk järelikult kromaatikat kas 
*pool tooni suurema kui puhas kvart (suurendatud kvart: tervetoon + tervetoon + tervetoon)
*pool tooni väiksemana kui puhas kvint (vähendatud kvint: pooltoon + tervetoon + tervetoon + pooltoon).

Duur-moll-süsteemis moodustuvad diatoonilised intervallidloomulike heliridade astmete vahel. Diatoonilised on puhtad, suured ja väikesed intervallid. Peale nende on diatoonilised veel loomuliku mažoori IV ja VII astme ning loomuliku minoori vi ja ii astme vahele moodustuv suurendatud kvart ja pöördintervallina loomuliku mažoori VII ja IV astme ning loomuliku minoori ii ja vi astme vahele moodustuv vähendatud kvint.
## Vaata ka
*Diatoonika
*Diatooniline helirida
*Altereeritud intervall
*Enharmooniline intervall
William Marshall

**William Marshall**i nime all võivad olla tuntud järgnevad isikud:
***[[William Marshal]]**, esimene Pembroke'i krahv ja Inglismaa regent
***[[William Marshal noorem]]**, eelmise poeg ja teine Pembroke'i krahv
***[[William Marshall (kunstnik)|William Marshall]]**, 17. sajandi kunstnik
***[[William Calder Marshall]]**, 19. sajandi šoti skulptor
***[[William Marshall (sõjaväelane)|William Marshall]]**, inglise sõjaväelane
***[[William Marshall (muusik)|William Marshall]]**, Ameerika Ühendriikide muusik (1917–1994)
...
Konsoon

**Konsooniks** (ehk **kooskõlaks**) muusikas nimetatakse mitme heli samaaegset kõlamist. Akord on kolme või enama eri kõrgusega heli kooskõla. 

Juhusliku kooskõla helisid pole võimalik paigutada tertsidena või mõnes teises süsteemis. 

## Kooskõla liigitus helide arvu järgi
Konsoon ehk kooskõla võib helide arvult olla
*unisoon – ükskõla,
*dusoon – kakskõla,
*trisoon – kolmkõla,
*kvadrisoon – nelikõla,
*kvinkvesoon – viiskõla,
*sekssoon – kuuskõla või
*septsoon – seitsekõla.

Kolm- ja enamkõla nimetatakse mitukõlaks ehk multisooniks. Tertsidena paigutatavat mitukõla nimetatakse akordiks.

## Kooskõla liigitus helide arvu ja kõrgussuhte järgi
*unisoon – vähemalt kahe helikõrguselt ühtiva heli kooskõla
*intervall – kahe kõrguselt erineva heli kooskõla
*akord – vähemalt kolme kõrguselt erineva ja tertsidena paikneva või nii paigutatava heli kooskõla
*juhuslik kooskõla – vähemalt kolme kõrguselt erineva, aga mitte tertsidena paikneva ega nii paigutatava heli kooskõla
*kobarkooskõla ehk klaster – terve- või terve- ja pooltoonilises vahekorras olevaist arvult piiramata samaaegselt kõlavaist helidest koosnev kõlakompleks.

## Kooskõla liigitus tunnetusliku kõla järgi
*Konsonants – heakõlaline kooskõla
*Dissonants – teravakõlaline, pingestatud kooskõla
Henry V

**Henry V** (16. september 1387 – 31. august 1422) oli Inglismaa kuningas 1413–1422.

Henry nimetati oma isa, Inglismaa kuningas (1399–1413) Henry IV poolt 13-aastaselt Walesi printsiks ning osales Walesis toimunud Owain Glyndwri mässu mahasurumises, mille käigus kasutati ka esimest korda Inglismaal kahureid.

Henry V oli väga edukas väejuht, kes võitis Saja-aastases sõjas, Prantsusmaal 1415. aastal Agincourti lahingu ning neli aastat hiljem vallutasid inglased tema juhtimisel kogu Põhja-Prantsusmaa. 

1419. aastal võttis ta naiseks Prantsusmaa Catherine'i.

Inglismaa liitlaseks ajavahemikul 1420–1435 sai seni Prantsuse kuningale allunud Burgundia hertsogkond, kes vallutas antud perioodil suuri alasid Prantsusmaal ja Madalmaades.  Henry sundis seejärel 1420. aastal Prantsusmaa kuningat Charles VI-t sõlmima Troyes' lepingut, et tolle surma järel saab temast kogu Inglise ja Prantsusmaa monarh. Kuid sõjaleeris olles tabas Henryt surmav haigus ning ta suri mõned nädalad enne Charles VI-t. 

Tema alaealine poeg Henry VI päris ametlikult küll Inglise ja Prantsusmaa troonid, kuid pärast Henry V surma ei suutnud inglased Prantsusmaa tähtsamaid linnu enam kuigi kaua enda kontrolli all hoida.

## Isiklikku ja järglased
Henry V oli Inglismaa kuninga (1399–1413) Henry IV ja tolle esimese abikaasa Northamptoni krahvinna Mary de Bohun poeg.

Henry V oli abielus Prantsusmaa kuninga Charles VI tütre Prantsusmaa Catherine'iga, kellega ainus järglane:
*Henry (1421–1471), Inglismaa kuningas Henry VI aastatel 1422–1461 ja 1470–1471.

## Vaata ka
*Saja-aastane sõda
Helirea püsivad astmed

**Helirea püsivad astmed** on I, III ja vahel ka V aste. Nad mõjuvad lõpetavalt ja jätavad mulje rahunemisest, olles tugihelideks.

## Vaata ka
*Helirea kulgevad astmed
Helirea kulgevad astmed

**Helirea kulgevad astmed** on II, IV, VI ja VII aste. Nad väljendavad lõpetamatust ja vajadust edasiliikumiseks, omades tunglevust lähimasse püsivasse astmesse.
Navarra Joanna

**Navarra Joanna** (u 1370 Pamplona – 10. juuni 1437) oli Navarra kuninga Charles Paha ja ema Prantsuse Joani tütar. 

Joanna emapoolsed vanavanemad olid Prantsusmaa kuningas Jean II ja Luksemburgi Bonne.

## Esimene abielu ja lapsed
2. oktoobril 1386 abiellus Joanna Bretagne'i hertsogi John V-ga ja abielust sündis 9 last.

* Bretagne'i Jeanne (12. august 1387 – 7. detsember 1388)
* tütar (1388)
* John VI (Bretagne'i hertsog) (1389–1442)
* Bretagne'i Marie (18. veebruar 1391 – 18. detsember 1446)
* Bretagne'i Marguerite (1392 – 13. aprill 1428)
* Arthur III (Bretagne'i hertsog) (24. august 1393 – 26. detsember 1458)
* Bretagne'i Gilles (Chantocé ja Ingrande lord) (1394 – 19. juuli 1412)
* Bretagne'i Richard (Benoni, Étampes'i ja Mantesi krahv) (1395 – 2. juuni 1438)
* Bretagne'i Blanche (1397 – pärast 1419) 

Joanna esimene abikaasa suri 1. novembril 1399. Ta pidas neli aastat lesepõlve ja valitses oma poja, Bretagne'i hertsogi John IV eest regendina.

## Teine abielu
7. veebruaril 1403 abiellus Joanna Inglismaa kuninga Henry IV-ga. Sellest abielust lapsi ei sündinud, kuid Joanna sai väga hästi läbi Henry IV varasemate lastega. Naine sai kõige paremini läbi tulevase Inglismaa kuninga Henry V ning isa-poja tülides oli alati tema poolt.

Kui Henry V sai Inglismaa kuningaks, hakkas ta Joannat süüdistama, et too kasutab tema mürgitamiseks nõidust. Joanna mõisteti 1419 süüdi ja vangistati neljaks aastaks Pevensey lossi Sussexis Inglismaal. Seal elas Joanna Henry V valitsusaja üle ning nägi ka Henry VI kuningaks saamise ära. 

## Surm
Joanna suri 1437. aastal ja maeti Canterbury katedraali oma teise abikaasa, Henry IV kõrvale.
Altereeritud helirida

**Altereeritud helirida** on helirida, milles kasutatakse diatoonilise helirea astmete altereerimist. Altereeritud helireas *asendatakse* diatooniline heli altereeritud heliga.

Altereeritud heliread on:
*harmooniline mažoor = (madal VI)
*meloodiline mažoor = (madal VI ja VII aste)
*harmooniline minoor = (kõrge VII)
*meloodiline minoor = (kõrge VI ja VII)
*kahe <2 harmooniline mažoor = 2-kordselt harmooniline duur
*kahe <2 harmooniline minoor = 2-kordselt harmooniline moll
*täistoonhelirida

## Vaata ka
*Diatooniline helirida
*Kromaatiline helirida
Printsess Thyra (1880–1945)

**Thyra**, **Taani printsess** (Thyra Louise Caroline Amalie Augusta Elisabeth) (14. märts 1880 – 2. november 1945) oli Frederik VIII ja kuninganna Louise kuues laps ja kolmas tütar.
Krüogeen

**Krüogeeni ajastu** on geoloogiline periood, mis kestis 850–630 miljonit aastat tagasi. Ajastu sisaldas Sturtiani ja Marinoan/Varangian jäätumist, mis on teadaolevalt suurimad jäätumised Maa ajaloost. Krüogeeni ajal jäätusid kõik mandrid, mered ja ookeanid. Ekvaatoril oli jää paksus 10 meetrit. Sellisele totaalsele külmumisele aitas kaasa suurema osa maismaa asumisest lõunapoolusel ning kasvuhoonegaaside vähenemine atmosfääris elutegevuse tagajärjel. Seletamatu on, kuidas suutis Maa väljuda totaalsest külmumisest ning miks elu ei hävinenud. Arvatavasti ekvatoriaalses vöötmes merepind ei olnud kogu aeg jääs või oli seal õhuke läbipaistev jää. Vulkaaniliselt aktiivsemas piirkonnas (analoogselt Islandiga) võisid säilida oaasid. Tõenäolisemalt vulkaanide poolt paisatud CO2 tõstis kasvuhoonegaaside taseme piisavaks, mille tagajärjel Maa soojenes ning algas uus geoloogiline Ediacara ajastu.

Krüogeeni ajastul eraldus supermandrist Rodina Baltikumi, Amazonase ja Laurentia Laamad.
Margaret

* **[[Margaret (eesnimi)|Margaret]]** on naisenimi.
* **[[Margaret (kuu)|Margaret]]** on Uraani kuu.

**Margaret** on olnud mitme kuninganna ja printsessi nimi: 
***[[Margaret, Huntingdoni krahvinna|Margaret]]**, Šotimaa printsess, Huntingdoni krahvinna (12.–13. sajand) 
***[[Inglise Margaret]]**, Šotimaa kuninganna (1240–1275)
***[[Margaret (Norra kuninganna)|Margaret]]**, Norra kuninganna (1261–1283)
***[[Margrethe (Norra neitsi)|Margrethe]]**, Norra ja Šotimaa printsess, vaidlustatav Šotimaa kuninganna **Margaret I**
***[[Margaret Stewart]]**, Šotimaa printsess, Prantsusmaa dofiin (1424–1445) 
***[[Anjou Margaret]]** (*Marguerite d'Anjou*), Inglismaa kuninganna (1429–1482) 
***[[Taani Margaret]]**, Taani printsess **Margrethe**, Šotimaa kuninganna (1456–1486) 
***[[Margaret (Rootsi kroonprintsess)|Margaret]]**, Rootsi kroonprintsess
***[[printsess Margaret]]**, Snowdoni krahvinna, Briti kuningliku perekonna liige (1930–2002)

; Filmid
*"Margaret" (2009), James Kenti televisiooni jaoks tehtud film Margaret Thatcherist
*"Margaret" (2011), Kenneth Lonergani draamafilm

## Vaata ka
*Margarete
*Margaretha
*Margarethe
*Margit
*Margrethe
*Marguerite
Diatooniline pooltoon

**Diatooniline pooltoon** on pooltoon, mis esineb kahe kõrvuti oleva erineva astme vahel. 

Näiteid: e-f, h-c, c-des, dis-e.

## Vaata ka
*Kromaatiline pooltoon
Hobby Hall

**Hobby Hall** on SGN Group kontserni kuuluv postimüügiettevõte Soomes.

Suurema osa Hobby Halli tootevalikust hõlmavad kodu ja vaba-aja tooted, mida turustatakse kataloogide, internetipoe ja oma kaupluste kaudu. Kolm kauplust asuvad Helsingis, Vantaas ja Tallinnas. Hobby Halli müük aastal 2008 ulatus 191 miljoni euroni. Hobby Hallis töötab ligi 650 inimest.

2021. a. algul ühines Hobby Hall Leedu ettevõtte Pigu Groupiga, uueks nimeks sai PHH Group.

## Välislingid
* Eestikeelne koduleht
Naked Truth Live At Bad Girls Club

**"Naked Truth Live At Bad Girls Club"** on Jeanette Biedermanni neljas DVD.

## Lugude nimekiri
**DVD 1**
#"Intro"
#"All New"
#"Moonshine Night"
#"I'm Alive"
#"Burn"
#"Get Freaky"
#"Rockin' On Heaven's Floor"
#"Heat Of The Summer"
#"L.A. (City Of Angels)"
#"It's Not OK (The Poor Little Thing)"
#"Endless Love"
#"Naked Truth"
#"Run With Me"
#"Nightmare"
#"Bad Girls Club"
#"Rock My Life"
#"Right Now"
#"We've Got Tonight"

**Muusikavideod**
*"Hold The Line"
*"Infant Light"
*"Run With Me"
*"Bad Girls Club"
*"Endless Love"
*"Heat Of The Summer"
*"Will You Be There"
*"Go Back"
*Fotod

**Boonus**
*Tuurist
*VIVA lisa
Isomeerid

Keemias on **isomeerid** ühesuguse atomaarse koostise (molekulaarvalemi) ja molekulmassiga, kuid struktuurilt ning füüsikalistelt ja keemilistelt omadustelt erinevad keemilised ained. Seda nähtust nimetatakse **isomeeriaks**. Isomeerid jagunevad kahte põhitüüpi – struktuuriisomeerid ja stereoisomeerid –, mida omakorda võib jagada mitmeks alamtüübiks.

*Struktuuriisomeerid on sama molekulaarvalemiga, kuid aatomid molekulis on ühendatud erinevas järjestuses:
**ahelaisomeeria (süsinikahela isomeeria), näiteks *n*-butaan ja 2-metüülpropaan (ehk isobutaan) või metüültsüklopentaan ja tsükloheksaan
**asendiisomeeria on seotud funktsionaalse(te) rühma(de) asendiga süsinikuahelas, näiteks 1-butanool ja 2-butanool või 1-buteen ja 2-buteen
**funktsionaalrühma isomeerid on küll sama molekulaarvalemiga, kuid erinevate funktsionaalrühmade tõttu kuuluvad need isomeerid erinevatesse aineklassidesse, näiteks dimetüüleeter (CH3-O-CH3 on eeter) ja etanool (CH3CH2-OH on alkohol)
**tautomeeria on struktuuriisomeeria erijuhtum, mis avaldub isomeeride dünaamilise tasakaaluna, näiteks keto-enooltautomeeria
*Stereoisomeeride korral aatomite järjestus molekulis on küll sama, kuid aatomite paigutus ruumis (molekuli konfiguratsioon) on erinev
**''cis-trans'' ehk ''E''- ja ''Z''- isomeerid (need on geomeetrilised isomeerid) saavad esineda, kui tegemist on kaksiksidet või tsüklit sisaldavate molekulidega, s.t. süsteemis ei esine vaba pöörlemist
**optilised isomeerid  saavad esineda, kui molekul on kiraalne
***enantiomeerid, kui molekulis esineb üks kiraalkese
***diastereomeerid, kui esineb kiraalkeskmeid kaks või rohkem  (optilist aktiivsust ei oma meso-ühend)
**pöördisomeeria on seotud aatomite või aatomite rühmade ümber üksiksideme pöörlemise takistusega; vastavaid struktuure nimetatakse konformeerideks ja rotameerideks

Keemilist protsessi, mille käigus üks isomeer läheb üle teiseks, nimetatakse isomerisatsiooniks.

=Näiteid=

Structural isomers.svg|Struktuuriisomeerid
Cis isomer.svg|*cis*-isomeer
Trans isomer.svg|*trans*-isomeer
Cyclopentanes.svg|Isomeersed *trans*- ja *cis*-tsüklopentaanid
RS isomer.png|(*R*)- ja (*S*)- enantiomeerid on peegelpilt-isomeerid ja pööravad polariseeritud valguse tasandit vastassuundades 
Milchsäure Enantiomere.svg|Piimhappe enantiomeerid
Diastereoisomers.svg|Diastereomeerid
Saturated C4 hydrocarbons ball-and-stick.png|C4 süsivesinikud. Alates ülalt vasakult paremale: C4H10 (butaan ja isobutaan), C4H8 (tsüklobutaan ja metüültsüklopropaan), C4H6 (bitsüklo[1.1.0.]butaan).


## Vaata ka
* Struktuuriisomeerid
* Stereoisomeerid
*Allüülsed ühendid
*Isomerisatsioon
* Tautomeeria
Kristo Viiding

**Kristo Viiding** (sündinud 27. juunil 1984 Tallinnas) on eesti näitleja.

Ta on lõpetanud 2008. aastal Eesti Muusika- ja Teatriakadeemia lavakunstikooli näitleja erialal (23. lend) ning 2011. aastal Balti Filmi- ja Meediakooli magistriõppes filmirežii erialal. 

Ta oli aastatel 2008–2013 Eesti Draamateatri näitleja, seejärel 2013–2019 vabakutseline näitleja ja režissöör. 2019–2024 oli ta taas Eesti Draamateatri näitleja. Alates 2025. aastast on ta Tallinna Linnateatri näitleja.

## Looming
### Rollid Eesti Draamateatris
* Mati Unt "Tinasõdur, baleriin ja siga" (Kindral; 2006) 
* Jim Ashilevi "Portselansuits" (Ike; 2007)
* Uusberg, Shakespeare "Head ööd, vend" (Hamlet; 2008) 
* Boguslaw Shaeffer "Loojang" (Adolf; 2008) 
* Juan Rulfo "Pedro Páramo" (Miguel Páramo; 2008)
* Edna Mazja "Mängud tagahoovis ehk Because" (Sela Borohov; 2009)
* Lagle, Liivak "Sinul on meretäis hirmu" (Mattias; 2009)
* Anton Tšehhov "Kirsiaed" (Pjotr Sergejevitš Trofimov; 2010)
* Uku Uusberg "Kuni inglid sekkuvad" (Taksojuht; 2011)
* Hendrik Toompere jr "Väljaheitmine. Ühe õuna kroonika" (Ben; 2016)

### Teatrirollid mujal
* Anton Tšehhov "Kajakas" (Treplev; 2006)
* William Shakespeare "Eksituste komöödia" (Atipholus Sürakuusast; 2007)

### Filmirolle
*"Obsession" (2008)
*"Tuulepealne maa" (2008), Franz Kallaste (12. episood)
*"Legend vägevast seebist" (2011)
*"Imelise ajastu lõpp" (*Конец прекрасной эпохи*) (2015), üks ajakirjanikke
*"Ameerika suvi" (2016), Norris
*"Tuliliilia" (2018), Ivo
*"Tume paradiis" (2023), Sven
*"Emalõvi" (2024), politseiuurija
*"Must auk" (2024), Wolfgang
*"Midagi tõelist" (2026), Karl 

## Tunnustus
* 2006 Voldemar Panso nimeline auhind
* 2010 Kristallkingakese auhind

## Viited

## Välislingid
*Kristo Viiding Eesti Draamateatri kodulehel
Regiviis

**Regilaulu viis** (rahvapäraselt nimetatud ka **toon** või **mõnu**) on lühike ja väikese ulatusega (3–6 astet). Regiviis on retsitatiivne (st kõnelähedane) ja ühe viisiga lauldi paljusid tekste (rühmaviisid). Regiviise liigitatakse üherealisteks ja kaherealisteks. Regiviisid olid enamasti ühehäälsed, kuid Lõuna- ja Kagu-Eestis leidus ka mitmehäälseid regiviise (põhjuseks mõjud vene ja läti rahvamuusikast).

## Vaata ka

*Regilaul
*Regivärss
*Eesti rahvalaul
Meteora

**"Meteora"** on ansambli Linkin Park album, mis anti välja 25. märtsil 2003.

"Meteora" on Linkin Parki teine stuudioalbum. Pala "Session" nomineeriti 2003. aastal parima roki instrumentaalesituse Grammyle. Pala "Numb" oli edetabelites aasta kõige edukam laul. "Meteora" on ka kõige edukam modernse roki album maailmas. Seda müüdi üle 15 miljoni eksemplari.

## Lood
# "Foreword" – 0:13
# "Don't Stay" – 3:07
# "Somewhere I Belong" – 3:33
# "Lying from You" – 2:55
# "Hit the Floor" – 2:44
# "Easier to Run" – 3:24
# "Faint" – 2:42
# "Figure.09" – 3:17
# "Breaking the Habit" – 3:16
# "From the Inside" – 2:55
# "Nobody's Listening" – 2:58
# "Session" – 2:24
# "Numb" – 3:07
Dave Farrell

**Dave Farrell** (sündinud 8. veebruaril 1977 Massachusettsi osariigis Plymouthis) on USA ansambli Linkin Park basskitarrist.

## Isiklikku
Farrelli hüüdnimi on Phoenix ta seljal oleva kahe fööniksiga tätoveeringu järgi.

Ta on abielus. Üks ta hobisid on söögitegemine.
Minutes to Midnight

**"Minutes to Midnight"** on Linkin Parki kolmas album. Album ilmus 2007. aasta mais.

## Lood
# "Wake" – 1:41
# "Given Up" – 3:09
# "Leave Out All the Rest" – 3:29
# "Bleed It Out" – 2:44
# "Shadow of the Day" – 4:50
# "What I've Done" – 3:25
# "Hands Held High" – 3:53
# "No More Sorrow" – 3:42
# "Valentine's Day" – 3:17
# "In Between" – 3:17
# "In Pieces" – 3:38
# "The Little Things Give You Away" – 6:23
Collision Course

**"Collision Course"** on lõpptulemus MTV eri "Ultimate Mash-Ups" tehtust, kus MTV kontakteerus Jay-Z-ga, paludes tal välja valida bänd, kellega koos esineda "mash-up" kontserdil. Jay-Z kaaslaseks sel kontserdil sai Linkin Park. Plaan oli mõlema artisti loomingut kokku klopsida, võttes mõlema artisti originaallauludest osad ja panna kokku sujuvalt üheks looks. MTV ammutas selle idee ühest New Yorgi raadiosaatest, mille DJ mashis kokku omavahel erimeelsusi väljendanud artistide laulude osad. Jay-Z isiklikult oli varemgi saanud sellise mash-uppimise osaliseks, kus kokku mashiti LP "1stp Klosr" koos "99 Problems", kokku saadi laul "99 Steps Klosr". Linkin Park ja Jay-Z pidid ainult koos ühe kontserdi tegema, kuid pärast kui Jay oli kuulnud karme mikse mash-uppidest MC Mike Shinoda poolt stuudios otsustati koguni album teha. Selle tulemuseks avaldati esimene mash-up-album kahe populaarse artisti poolt.

## Lood
#Lying From You/Dirt Off Your Shoulder
#Big Pimpin'/Papercut
#Jigga What/Faint
#Numb/Encore
#Izzo/In the End
#Points of Authority/99 Problems/One Step Closer
Reanimation

**"Reanimation"** on ansambli Linkin Park album, mis ilmus 30. juulil 2002. Albumi produtsent on Mike Shinoda.

"Reanimation" on remiksplaat debüütalbumi "Hybrid Theory" lugudest, kus esinesid nii senitundmatud *underground*-räpparid kui ka tuntud muusikud nagu Staindi Aaron Lewis ('Krwlng'), Korni Jonathan Davis ('1stp Klosr'), Taprooti Stephen Richards ('P5hng Me A*wy'), The Rootsi Black Thought ('H! Vltg3'), Orgy' Jay Gordon ('Pts.of.Athrty') ja Marilyn Manson ('By Myslf').

Billboard 200 edetabelis jõudis album 2. kohale, kuhu aasta varem oli kerkinud ka "Hybrid Theory".

## Lood
# Opening
# Pts. Of Athrty - Jay Gordon
# Enth E Nd - Kutmasta Kurt/Motion Man
# [Chali]
# Frgt/10 - Alchemist/Chali 2na
# P5hng Me A*wy - Mike Shinoda/Stephen Richards
# Plc.4 Mie Haed - Amp Live/Zion Of Zion I
# X-ecutioner Style - X-Ecutioners/Black Thought
# H! Vltg3 - Evidence/DJ Babu/Pharoahe Monch
# [Riff Raff]
# Wth>You - Chairman Hahn/Aceyalone
# Ntr/Mssion
# PPr:Kut - Cheapshot/Jubacca/Rasco/Planet Asia
# Rnw@y - Backyard Bangers/Phoenix Orion
# My{Dsmbr
# [Stef]
# By_Myslf - Josh Abraham/Mike Shinoda/Stephen Carpenter
# Kyur4 Th Ich - Chairman Hahn
# 1stp Klosr - The Humble Brothers/Jonathan Davis
# Krwlng - Mike Shinoda/Aaron Lewis
Live in Texas

**"Live in Texas"** on Linkin Parki kontsertalbum, mis ilmus 2003. aasta novembris.

## Lugude nimekiri
#"Somewhere I Belong"
#"Lying From You"
#"Papercut"
#"Points of Authority"
#"Runaway"
#"Faint"
#"From the Inside"
#"P5hng Me A*wy"
#"Numb"
#"Crawling"
#"In the End"
#"One Step Closer"
Kromaatiline pooltoon

**Kromaatiline pooltoon** on pooltoon, mis tekib sama astme diatoonilise ja altereeritud heli vahel või vastupidi. Näiteks: c-cis, des-d aga ka fis-fisis, geses-ges

## Vaata ka
*Diatooniline pooltoon
Superfast IX

Superfast IX on Eesti laevandusettevõttele Tallink kuuluv kiire parvlaev, ehitatud 2002. aastal Saksamaal Kielis firma Superfast Ferries jaoks.

Tallink omandas laeva 2006. aastal. Varem liinil Hanko–Rostock sõitnud laev sõitis alates 2006. aasta suvest liinidel Hanko–Paldiski–Rostock, Tallinn–Helsingi–Rostock ja Helsingi–Rostock.

Tallink rentis laeva Kanada firmale Marine Atlantic, kus see sõitis 15 aastat Newfoundlandi ja Nova Scotias paikneva Sydney linna vahel. Laev jõudis Eestisse tagasi 16. mail 2024.

## Viited

## Välislingid
* "Kanadas süttis põlema Tallinki laev" Eesti Päevaleht, 30. detsember 2008
Xero Sampler Tape

**"Xero Sampler Tape"** on Linkin Parki (tollal Xero) esimene album aastast 1997.

## Albumi tutvustus
See kassetikoopia on esimene lindistatud materjal bändilt, kellest lõpuks saab Linkin Park. Xero nime all tuntud teostega on seotud laulja Mark Wakefield, kes lahkus bändist 1990. aastate lõpus, andes võimaluse Chester Benningtonile prooviesinemisel saada juhtlaulja koht. Wakefield läks, et saada Taprooti mänedžeriks. Taproot on bänd, kellega Linkin Park kohtus 2001. aasta tuuri avamisel. See kassett hõljub praegugi eBay avarustes ja selle soetamine läheks maksma tuhandeid dollareid. 

## Albumi rajad
# "Rhinestone"
# "Reading My Eyes"
# "Fuse"
# "Stick 'N' Move"

## Koosseis
*Mike Shinoda – rütmikitarr ja vokaal
*Brad Delson – soolokitarr
*Rob Bourdon – trummid
*Joe Hahn – heliefektid
*Dave Farrell – basskitarr
*Mark Wakefield – vokaal
Ekvivalentsus

**Ekvivalentsus** on võrdväärsus, samaväärsus, samaväärtuselisus.

### Matemaatikas
*Formaalses loogikas nimetatakse **[[ekvivalentsus (loogika)|ekvivalentseteks]]** lauseid, lausemuutujaid või lausevorme, millel on muutujate väärtustest olenemata ühesugune tõeväärtus.
*Hulgateoorias nimetatakse **[[ekvivalentsus (hulgateooria)|ekvivalentseteks]]** ehk võrdvõimsateks hulki, millel on ühesugune võimsus.
***[[Ekvivalentsusseos|Ekvivalentsusseoseks]]**  nimetatakse binaarset seost mingil hulgal *A*, kui see seos on refleksiivne, sümmeetriline ja transitiivne
***[[Ekvivalentsed võrrandid]]**

### Keemias
***[[Ekvivalent (keemia)|Keemiline ekvivalent]]** on aine hulk, mis reageerib keemiliselt kindla hulga standardiga.
Animaag

**Animaag** on J. K. Rowlingu romaanisarjas "Harry Potter" võlur või nõid, kes võib soovi korral muutuda loomaks ning tagasi inimeseks. Loomaks muutudes säilitab võlur oma võluväe.

Sõna on saadud ladinakeelse sõna magus (võlur) ja ingliskeelse sõna animal (loom) ühendamisel.

## Teadaolevad animaagid

*Sirius Black
*Peter Pettigrew
*James Potter
*Minerva McGonagall
*Rita Skeeter

## Vaata ka
*Metamorfmaag
*Libahunt
*Loomaks moondumine
OM

**OM** võib tähendada järgmist:
* Olümpiamängud
* Omaan, kahetäheline maakood vastavalt standardile ISO 3166
* Marseille Olympique, jalgpalliklubi

**Om** võib tähendada järgmist:
* Om (jõgi), Irtõši parempoolne lisajõgi
* Om (silp), püha silp mitmes usundis
* Om (ansambel), San Francisco *metal*-bänd

**om** võib tähendada järgmist:
* .om, Omaani interneti tippdomeen
Kongruentsus

**Kongruentsed** ehk **ühilduvad** geomeetrilised kujundid on üksteisega samasuguse kuju ja suurusega, kuid võivad erineda teineteisest paiknemise poolest. Külgede pikkused ja nurgad on kongruentsetel kujunditel võrdsed, erinevad on orientatsioon ning asend.

Kaks punktihulka on kongruentsed, kui ühte saab teiseks muuta rööplükke, pööramise ja/või peegeldamise abil.
Hybrid Theory EP

**"Hybrid Theory EP"** on Linkin Parki album 1999. aastast. 

Kui Chester Bennington liitus Xeroga, siis bänd võttis uueks nimeks Hybrid Theory ja peagi lasti välja see 6-rajaline EP 1999. aastal. Ainult 1000 eksemplari trükiti algupäraselt ja saadeti Linkin Parki street teami liikmetele reklaamiks.

Paljud *hardcore*i fännid kaaluvad seda väljaannet kui meistriteost: täiuslik kombinatsioon rokist, hiphopist ja elektroonilisest muusikast. Teravatest sõnadest kuni selle unikaalse pillimänguni, album endiselt säilitab oma "underground" saundi bändist, kes just on tegemas oma suurt etteastet muusikatööstuses. Me kõik teame, mis edasi sai.

Esimese aasta Linkin Parki fänniklubi Linkin Park Underground liikmetele anti võimalus soetada uus väljaanne EP-st aastal 2001. Uus väljaanne sisaldas muudetud kunstitööd ja märkmeid koos kirjaga, milles bänd tänab kõiki fänniklubi liikmeid.

Ainuke võimalus EP-d või selle uut väljaannet soetada on osta see kelleltki, kes omab seda. Seetõttu on suur võimalus ka pettuse ohvriks langeda. Ainult originaalteosel on plaadi sisekaanel kirjas lõik: "*After eight months, she was sure of one thing: that the baby's future would be determined by the convergence of its divided past* ".

Albumi produtseeris Hybrid Theory (Linkin Park).

## Laulud
# Carousel
# Technique
# Step Up
# And One + Interlude
# High Voltage
# Part of Me + Ambient
Interaktsioon

**Vastasikmõju** (ladina keele sõnadest *inter* vahel, seas, hulgas  + *actio* tegevus)  ehk **interaktsioon** (üldkeeles ka kujul "vastasmõju") on esemete (kehade, osakeeste, nähtuste, isikute) omavaheline mõju, mille tagajärjeks on mõlemapoolne muutus.  

Vastastikmõju on kasutusel paljudel aladel, näiteks
* füüsikas – kehadevaheline mõju, mille tagajärjel muutub nende liikumisolek; osakestevaheline fundamentaalne vastastikmõju
* keemias – aatomite ja molekulide valentselektronide ümberpaigutumine energeetiliselt soodsama oleku saavutamiseks
* informaatikas  – infovahetus kasutaja ja arvuti vahel või süsteemiüksuste vahel
* statistikas – interaktsioon argumenttunnuste vahel
* farmakoloogias – ravimitevaheline interaktsioon
* bioloogias – vastastikmõjud organismide ja ainete vahel; geenidevahelised ja valkudevahelised interaktsioonid
* psühholoogias – vähemalt kahe isiku või rühma vastastikune mõju

## Vaata ka
* Fundamentaalne vastastikmõju
* Nõrk vastastikmõju
* Tugev vastastikmõju
* Elektromagnetiline vastastikmõju
* Bioloogilised interaktsioonid
* Interaktsioon (statistika)

## Viited
Polüfüleetiline rühm

**Polüfüleetiline rühm** on (kladistikas kasutatava määratluse järgi)  organismide rühm, mille hulka ei kuulu nende viimane ühine eellane. Kladistika seisukohalt on polüfüleetilised rühmad kunstlikud, nende selgudes rühm klassifitseeritakse ümber. Polüfüleetilised rühmad on näiteks lendavad selgroogsed ja vetikad.

Polüfüleetiliseks võib nimetada ka rühma, mis on moodustunud mitme eellasrühma liitumisel (näiteks hübridiseerumise või sümbiogeneesi teel).

## Selgitus
Näiteks püsisoojased ("soojaverelised") loomad on polüfüleetiline rühm, sest see omadus on nii lindudel kui ka imetajatel, kuid nende viimane ühine eellane oli kõigusoojane ("külmavereline").

## Vaata ka
*polüfüülia
*monofüleetiline rühm
*parafüleetiline rühm
Kivisilla fond

**Kivisilla fond** asutati 23. aprillil 1992 eesmärgiga taastada Kivisild. Fondi asutaja oli baltisakslane Patrick von Glasenapp. P. von Glasenapp annetas fondi asutamisel 1200 Saksa marka. Fondi tegevust juhtis Tartu Kivisilla Taastamise Selts.

Kivisilla fondi deviisiks oli P. von Glasenappi üleskutse: "Taastagem Kivisild! Sest sillad ühendavad mitte ainult kaldaid, sillad ühendavad ka inimesi!" Fond seadis eesmärgiks Kivisild taasavada 2005. aastaks.

Fondi tegevused Kivisilla taastamiseks olid peamiselt kahes suunas:
* raha kogumine annetuste kaudu;
* võimaluste leidmine Kaarsilla teisaldamiseks.

## Raha kogumine
Fondi arvestused näitasid, et Kivisilla taastamiseks oleks vaja 15–40 miljonit krooni. Kuid annetuste kulg näitas, et soovitud summat ei ole võimalik koguda. Peamiseks põhjuseks peeti asjaolu, et tartlaste mälust on Kivisild kui linna sümbol kustunud. Selle asemel on sümboliks kujunenud Kaarsild, seetõttu ei soovitagi Kaarsilla asendamist Kivisillaga .

## Kaarsilla teisaldamine
Kuna "Kaarsild on ehitatud šarniirpõhimõttel, ta ei ole sillapeadele kinnitatud, vaid sinna vabalt asetatud", siis peeti võimalikuks Kaarsilla teisaldamist kahe helikopteriga.

## Tegevuse lõpp

2002. aastal otsustati aktiivne korjanduskampaania peatada, kogutud raha eest telliti skulptor Tiiu Kirsipuult pronksist Kivisilla makett, mis avati Kaarsilla Raekoja-poolse otsa juures 2004. aastal.

2014. aastal oli selts endiselt äriregistris registreeritud, kuid ainus märk selle tegevusest oli maketiga samal ajal Kaarsillale paigaldatud metallist infotahvel, mis kutsus üles annetama taastamise heaks Hansapanga arvele. Tahvel eemaldati Kaarsilla remondi ajal 2017. aastal. Ajakirjandus pole käsitlenud aastaid ei Kivisilla taastamist ega annetuste saatust, tänapäeva tartlaste seas on aga Kaarsillast saanud uus Tartu sümbol.

## Viited
Parafüleetiline rühm

**Parafüleetiline rühm** on organismide rühm, millesse kuulub rühma kõigi liikmete viimane ühine eellane, kuid mingi osa tema järglastest ei kuulu sellesse rühma. 

Parafüleetilised rühmad on näiteks kalad, roomajad, sammaltaimed ja protistid.

## Vaata ka
*monofüleetiline rühm
*polüfüleetiline rühm
Greatest Hits

"**Greatest Hits**" või selle variatsioon on ühe esitaja kogumikalbumi või muusikaalbumi nimi:

* "Greatest Hits" (Alice in Chains)
* "Greatest Hits" (Alien Ant Farm)
* "Greatest Hits" (2Pac)
* "Greatest Hits" (ABBA)
* "Greatest Hits" (Aikakone)
* "Greatest Hits" (A-Teens)
* "Greatest Hits" (Al Bano ja Romina Power), 2009
* "Greatest Hits", Bangles, 1990. aasta väljaanne
* "Greatest Hits", Bangles, 2008. aastal plekkkarbis (Steel Box Collection) uusväljaanne kogumikalbumist "Collections" 
* Greatest Hits (Pat Benatar)
* Greatest Hits (Better Than Ezra)
* Greatest Hits (Black Velvet)
* Greatest Hits (Björk)
* Greatest Hits (Black Sabbath)
*Greatest Hits (Blondie, 2002)
*Greatest Hits: Sight + Sound (Blondie, 2005)
*Greatest Hits Deluxe Redux (Blondie, 2014)
* Greatest Hits (James Brown)
* Greatest Hits (The Byrds)
* Greatest Hits (The Cars)
* Greatest Hits (Alice Cooper)
* Greatest Hits (Creed)
* Greatest Hits (DJ Laz)
* Greatest Hits (Al Green)
* Greatest Hits (Elton John)
* Greatest Hits (Eurythmics)
* Greatest Hits (Fleetwood Mac)
* Greatest Hits (Foo Fighters)
* Greatest Hits (Guns N' Roses)
* Greatest Hits (Journey)
* Greatest Hits (Lenny Kravitz)
* Greatest Hits (Kylie Minogue)
* Greatest Hits (Mandy Moore)
* "Greatest Hits"  (N.W.A.)
* Greatest Hits (The Oak Ridge Boys)
* Greatest Hits (The Offspring)
* Greatest Hits (Paul & Paula)
* Greatest Hits (Kari Peitsamo ja Ankkuli)
* Greatest Hits (Tom Petty)
* Greatest Hits (Poison)
* Greatest Hits (The Police)
* Greatest Hits (Queen)
* Greatest Hits (Queensrÿche)
* Greatest Hits (Red Hot Chili Peppers)
***[[Greatest Hits (Ramones)|Greatest Hits]]**, Ramones
* Greatest Hits (Otis Redding)
* Greatest Hits (Rheostatics)
* Greatest Hits (Kenny Rogers)
* Greatest Hits (Run DMC)
* Greatest Hits (Bob Seger)
* Greatest Hits (Simply Red)
* Greatest Hits (Sly & the Family Stone)
* Greatest Hits (Topi Sorsakoski ja Agents)
* Greatest Hits (Britney Spears)
* Greatest Hits (Bruce Springsteen)
* Greatest Hits (Marty Stuart)
* Greatest Hits (Sublime)
* Greatest Hits (Sweet)
* Greatest Hits (Shania Twain)
* Greatest Hits (Neil Young)
* GHV2 (*Greatest Hits Volume 2*, Madonna)
* The Greatest Hits (INXS)
* The Greatest Hits, The Sun
* Greatest Hits, Volume 1 (Korn)
* Greatest Hit (...and 21 Other Pretty Cool Songs) (Dream Theater).

## Vaata ka
*"The Very Best Of"
Tartu Kivisilla Taastamise Selts

**Tartu Kivisilla Taastamise Selts** on Eesti mittetulundusühing, mis asutati 23. aprillil 1992 eesmärgiga taastada Tartu ajalooline Kivisild, mis asus praeguse Tartu Kaarsilla kohal kuni 1941. aastani. 

2003. aastal oli seltsi põhikirjaline eesmärk sõnastatud järgnevalt: 

Selts kogus pikka aega Kivisilla taastamiseks Kivisilla fondi raha. 2002. aastal otsustati aktiivne korjanduskampaania peatada, kuna fondi oli suudetud koguda 420 000 Eesti krooni, silla taastamise maksumuseks hinnati tollal aga 18-43 miljonit krooni. 2004. aastal avati Tartu kaarsilla raekojapoolse otsa juures skulptor Tiiu Kirsipuu tehtud Kivisilla makett. Maketiga samal ajal Kaarsillale paigaldatud metallist infotahvel kutsus üles annetama Kivisilla taastamise heaks Hansapanga arvele. Tahvel eemaldati Kaarsilla remondi ajal 2017. aastal. 

2007. aastal asus selts Tartus Pepleri tänav 27 ja  oli Ants Veetõusme. Selts on registreeritud Äriregistris kui mittetulundusühing.

2014. aastal oli seltsi juhatuses äriregistri andmeil 3 liiget: Ants Veetõusme, Valter Haamer ja Martti Preem. 

## Viited
Vestibüül

**Vestibüüliks** nimetatakse hoone suurt eesruumi, harilikult teatris, kontserdimajas või mõnes muus esinduslikus hoones. 

Vestibüülil võib olla mitmesuguseid otstarbeid, kuid põhiliselt on see mõeldud inimeste mahutamiseks, teatris näiteks koguneb rahvas sinna enne etenduse algust.
Franz (jääkaru)

**Franz** (täisnimega **Franz Joosep**; surnud 8. septembril 2007) oli Tallinna Loomaaia isane jääkaru.

Ta toodi Tallinna kolmekuusena Franz Josephi maalt 1986 või 1987 (teistel andmetel oli jääkaru sündinud detsembris 1987).

Ta moodustas loomaaias paari emase jääkaru Vaidaga (sündinud 21. novembril 1984 Kaasani looma- ja botaanikaaias). Neil sündis neli poega. Jasper (1995-2013 eutaneeriti) viidi Kaunase loomaaeda, Marta (1996) ja Mart (1998) viidi Hiinasse, Friida (2002) elab Tallinna loomaaias. 2013. aastal sündis Friidal isakaru Nordiga esimene järglane Nora. 2016. aastal sündis poeg Aron. Jääkaru Nora viidi Viini Schönbrunni loomaaeda. Jääkarud Friida, Nord ja Aron elasid 2017. aastal valminud kaasaegses polaariumis.

Ööl vastu 22. juulit 2004 pakkus purjus 31-aastane Janek Franzile läbi puurivarbade küpsist. Jääkaru haaras mehe käest kinni. Et kätt vabastada, üritas mees jääkaru lüüa. Seepeale hammustas jääkaru tal labakäe otsast. See oli teine kord, mil Franz inimest hammustas. 

Franz kaalus pisut üle 500 kg. 

8. septembril 2007 jättis talitaja kogemata puuriukse lahti, nii et Franz pääses puuride ja barjääride vahele. Külastajad evakueeriti. Et teda puuri tagasi saada, pandi loom narkoosi alla (tehti uinutav süst). Loom uinus ning ta jõuti juba peaaegu puuri tagasi vedada, kuid enne puuri jõudmist ta suri liigse narkoosi tõttu.

Taksidermist Elton Vogt valmistas Franzist topise, mis jõudis Eesti Loodusmuuseumi detsembris 2007.

## Viited

## Välislingid

*Kalev Lilleorg: Foto jääkaru Franzist Õhtulehes
*Küllike Rooväli: Foto jääkaru Franzist Postimehes
*Video: "Kanal 2: loomaaia külastajad pääsesid ehmatusega"
*Video: "Loomaaias puurist põgenenud jääkaru suri" Eesti Päevaleht, 8. september 2007
Piilar

**Piilar** (ladina *pila*, saksa *Pfeiler*) on mõiste, mida kasutatakse väljaspool klassikalist antiiki enamasti kandilise ristlõikega tugiposti kohta, mis kannab laekonstruktsiooni, kaart või võlvi. Piilar oli levinud ehituskonstruktsiooni element eriti keskaegses ehituses, võis olla ka kaheksakandilise või ristikujulise läbilõikega.

## Vaata ka
* Ristpiilar
* Kimppiilar
* Kantonpiilar
* Sammas
* Tugipiilar
* Toevaheldus

## Viited
Paul Berg

**Paul Berg** (30. juuni 1926 New York, Brooklyn – 15. veebruar 2023) oli USA biokeemik, Nobeli auhinna laureaat.

Paul Berg pälvis 1980. aastal panuse eest nukleiinhapete uurimisse Nobeli keemiaauhinna koos Walter Gilberti ja Frederick Sangeriga. Berg sai 50% auhinnarahast, teised 25%.

## Tunnustus
*1966 – valiti Ameerika Kunstide ja Teaduste Akadeemia liikmeks
*1966 – valiti USA Rahvusliku Teaduste Akadeemia liikmeks  (raku- ja arengubioloogia sektsioon) 
*1974 – valiti USA Meditsiiniakadeemia liikmeks
*1983 – valiti Ameerika Filosoofiaseltsi liikmeks
*1983 – National Medal of Science
*1992 – valiti Londoni Kuningliku Seltsi välisliikmeks
Sünapomorf

**Sünapomorf** on mingi organismide rühma taksonite ühine arenenud tunnus, mille järgi võib oletada, et vaadeldava tunnusega organismid põlvnevad ühisest eellasest.

Sünapomorfi näiteks on õistaimede 4...16 tuumaga lootekott.
Sammas

**Sambaks** nimetatakse püsttoendit. Selle ristlõige on ringikujuline või hulknurkne, sammas on müürist või seinast tavaliselt eraldatud. Koosneb kolmest osast: baasist, tüvesest ja kapiteelist.

Samba pind võib olla sile, püstvagudega või spiraalvagudega (kanneleering). Klassikaline samba ehitus kujunes välja vanakreeka arhitektuuris, sünnikodu Vana-Egiptus (protodooria sammas).

## Vaata ka
*Dooria order
*Joonia order
*Korintose order
*palladianism
*piilar
*pilaster
*poolsammas
*rusteeritud sammas
*keerdsammas

## Välislingid

* Samba erivorme (definitsioonid ja illustratsioonid)
Lynn Margulis

**Lynn Margulis** (sündinud Lynn Petra Alexander, esimeses abielus Lynn Sagan, 5. märts 1938 Chicago, Illinois – 22. november 2011 Amherst, Massachusetts) oli Ameerika Ühendriikide bioloog, Massachusettsi Ülikooli (Amherst) professor.

Ta on tuntud eeskätt eukarüootide organellide päritolu teooria esitaja ja arendajana. Tema panus endosümbioosi teooriasse on aidanud välja selgitada, kuidas rakuorganellid (mitokonder ja plastiidid) kujunesid organismide evolutsioonis.

Ta oli neodarvinismi kriitik, põhjendades sümbioosi tähtsust peamise adaptiivseid uuendusi võimaldava evolutsiooni tegurina. 

## Pere

Margulis abiellus 1957 astronoom Carl Saganiga, kes oli siis Chicago ülikooli füüsikatudeng. Neil sündis kaks last: poeg Drion Sagan (1959), kellest sai teaduskirjanik, ja Jeremy Sagan (1960), kellest sai tarkvaraarendaja ja ettevõtte Sagan Technology asutaja. Abielu lahutati 1964.

1967 abiellus ta teist korda, seekord kristallograaf Thomas Margulisega. Sündis kaks last: poeg Zachary Margulis-Ohnuma, kellest sai New Yorgi vandeadvokaat, ja tütar Jennifer Margulis, kellest sai õpetaja ja kirjanik. Seegi abielu lõppes 1980 lahutusega.

Margulis ise kommenteeris seda nii: "Ma lahkusin töölt abikaasana kaks korda. Inimlikult pole võimalik olla korraga hea ema, hea abikaasa ja esmaklassiline teadlane. Millestki tuleb loobuda."

Lynni õde Joan Alexander abiellus Sheldon Lee Glashow'ga, kes 1979 pälvis Nobeli füüsikaauhinna. Teine õde Sharon abiellus matemaatik Daniel Kleitmaniga, kellel on teadaolevalt kõige väiksem Erdősi-Baconi arv (kõigest 3).

## Tunnustus
*2008 – Darwini-Wallace'i medal

## Välislingid

* Kalevi Kull Sümbioos on meid loonud, mitte võitlus Sirp, 1.12.2011
A-klassi isolatsioon

**A-klassi isolatsioon** (ingl *A-class insulation*) on selline elektrijuhtmete isoleermaterjal, mis talub kuumust kuni 105 °C.

## Vaata ka
*Elektriisolatsioon
A-mast

**A-mast** on elektriliini mast, mille kaks püstelementi ja neid ühendav põikelement on monteeritud A-tähe kujuliselt.
Reflektomeeter

**Reflektomeeter** on mõõteseade valguse ja muude peegelduvate kiirguste peegeldumisega seotud suuruste mõõtmiseks.

## Vaata ka
*Mõõteriistade loend
Joey Ramone

**Joey Ramone** (õieti **Jeffry Ross Hyman**; 19. mai 1951 Queens, New York, New Yorgi osariik – 15. aprill 2001 New York) oli juudi päritolu ameerika laulja, punk-ansambli Ramones vokalist. Koos Ramonese kitarristi Johnny Ramone'iga oli ta ainus ansambli liige, kes kuulus koosseisu terve tegevusaja jooksul.
Helisagedus

**Helisagedus** on elastse keskkonna mehaanilise võnkumise sagedus, mille puhul võnkumist tajutakse keskmise täiskasvanud inimese poolt helina. Täiskasvanud inimene tajub (kuuleb) sagedusi piirkonnas keskmiselt 16–20 000 Hz. Kõrgemate helide sageduste kuuldavus võib olla väikelastel kuni kaks korda kõrgem ja vanuritel umbes kaks korda madalam. 

Muusikalise heli korral kõneldakse seoses helisagedusega helikõrgusest. 

## Sagedused ja nende kirjeldused

## Vaata ka
*Helikõrgus

## Viited
Pilaster

**Pilaster** on lame püstine eendtugi seinal. See eendub seina pinnast, kuid pole sellest eraldatud. 

Pilaster koosneb samadest osadest nagu sammas: baas, tüves ja kapiteel.

Pilastri eesmärk on kanda ja tugevdada müüri, kuid hilisemas arhitektuuris on sellel pigem kunstiline mõte, dekoreerides ja liigendades hoone fassaadi. Ehitati algselt Vana-Roomas, elementi kasutati eriti renessanss- ja klassitsistlikus stiilis.

## Vaata ka
* Joonia order
* Korintose order
* Dooria order
Johnny Ramone

**Johnny Ramone** (õieti **John William Cummings**; 8. oktoober 1948 Long Island, New York, New Yorgi osariik – 15. september 2004 Los Angeles, California) oli ameerika muusik, ansambli Ramones kitarrist. Koos Joey Ramone'iga oli ta ainus Ramonese liige, kes kuulus ansambli koosseisu terve tegevusaja jooksul.